ການເພີ່ມປະສິດທິພາບຮູບພາບອີເມວຂອງທ່ານ ສຳ ລັບ Retina ສະແດງ | Martech Zone\nການເພີ່ມປະສິດທິພາບຮູບພາບອີເມວຂອງທ່ານ ສຳ ລັບ Retina ສະແດງ\nວັນພຸດ, ກອນກະດາຄົມ 23, 2014 Douglas Karr\nເມື່ອຈໍສະແດງຜົນທີ່ມີຄວາມລະອຽດສູງກາຍເປັນສະຖານທີ່ທົ່ວໄປໃນເກືອບທຸກອຸປະກອນ, ມັນເປັນສິ່ງ ສຳ ຄັນທີ່ນັກກາລະຕະຫຼາດສາມາດໃຊ້ປະໂຫຍດຈາກຜົນກະທົບທີ່ມີຄວາມລະອຽດສູງກວ່າ. ຕົວຢ່າງຄວາມຊັດເຈນຂອງຮູບພາບທີ່ໃຊ້ໃນອີເມວ, ຕົວຢ່າງ, ສາມາດສົ່ງຜົນກະທົບຢ່າງຫຼວງຫຼາຍກັບຜູ້ອ່ານອີເມວ. ການສ້າງຮູບພາບຂອງທ່ານຢ່າງຖືກຕ້ອງແລະຫຼັງຈາກນັ້ນປັບຂະ ໜາດ / ປັບຂະ ໜາດ ໃຫ້ເຂົາເຈົ້າ - ທັງ ໝົດ ໃນຂະນະທີ່ການເພີ່ມປະສິດທິພາບຂະ ໜາດ ຂອງຮູບພາບ - ແມ່ນຄວາມສົມດຸນທີ່ລະອຽດເພື່ອຮັບປະກັນວ່າທ່ານຈະຖືກປັບປຸງໃຫ້ດີທີ່ສຸດ ສຳ ລັບການຕອບຮັບທີ່ດີທີ່ສຸດແລະອັດຕາການຄລິກຜ່ານໃນອີເມວຂອງທ່ານ.\nຂໍ້ມູນນີ້ຈາກ Email Monks, ອີເມວ Retina - ປະສົບການຂອງຜູ້ໃຊ້ຫຼາຍເກີນໄປດ້ວຍການສະແດງຄຸນນະພາບສູງ, ໃຫ້ ຄຳ ແນະ ນຳ ຢ່າງລວດໄວກ່ຽວກັບວິທີການອອກແບບອີເມວ retina ທີ່ເປັນມິດ, ຈື່ ຈຳ ອັດຕາສ່ວນຮູບພາບທີ່ສົມບູນແບບ, ຂະ ໜາດ ໄຟລ໌ຮູບພາບ, ການສອບຖາມສື່ ສຳ ລັບການອອກແບບອີເມວທີ່ຕອບສະ ໜອງ ແລະສ່ວນປະກອບ ສຳ ຄັນອື່ນໆ.\nTags: ອາກາດການອອກແບບອີເມວອີເມວ infographicສົ່ງອີເມວພະສົງຈໍສະແດງຜົນທີ່ມີຄຸນນະພາບສູງipadipad miniiphonemacbook 3ການສະແດງ retinaອີເມວ retinaຄວາມລະອຽດຂອງ retina\nຄວາມຮອບຄອບ: ຄຳ ແນະ ນຳ ກ່ຽວກັບຜະລິດຕະພັນທີ່ກ່ຽວຂ້ອງໃນເນື້ອຫາ


Ministry of Foreign Affairs of Laos - ທູດລາວ ປະຈໍາ ສສ ຫວຽດນາມ ເຂົ້າຢ້ຽມຂ່ຳນັບ ແລະ ຊົມເຊີຍ ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ຄົນໃໝ່\nທູດລາວ ປະຈໍາ ສສ ຫວຽດນາມ ເຂົ້າຢ້ຽມຂ່ຳນັບ ແລະ ຊົມເຊີຍ ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ຄົນໃໝ່\nໃນວັນທີ 12 ຕຸລາ 2021 ທີ່ສຳນັກງານໃຫຍ່ວິທະຍຸກະຈາຍສຽງຫວຽດນາມ, ນະຄອນຫຼວງຮ່າໂນ້ຍ, ສະຫາຍ ແສງເພັດ ຮຸ່ງບຸນຍວງ, ເອກອັກຄະລັດຖະທູດ ວິສາມັນ ຜູ້ມີອຳນາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ ພ້ອມຄະນະ ໄດ້ເຂົ້າຢ້ຽມຂໍ່ານັບ ແລະ ຊົມເຊີຍ ສະຫາຍໂດ ຕຽນ ສີ, ກຳມະການສູນກາງພັກ, ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ເນື່ອງໃນໂອກາດທີ່ສະຫາຍໄດ້ຮັບຕຳແໜ່ງໃໝ່.\nໃນການຕ້ອນຮັບ, ສະຫາຍ ໂດ ຕຽນ ສີ ໄດ້ກ່າວສະແດງຄວາມຊົມເຊີຍ ແລະ ຕີລາຄາສູງຕໍ່ການມາຢ້ຽມຢາມຂອງ ສະຫາຍເອກອັກຄະລັດຖະທູດ ພ້ອມຄະນະ ຊຶ່ງເປັນການປະກອບສ່ວນເພີ່ມທະວີ ແລະ ເສີມຂະຫຍາຍສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດກໍຄື ລະຫວ່າງວິທະຍຸກະຈາຍສຽງຫວຽດນາມ ແລະ ສະຖານທູດລາວ ປະຈຳ ສສ ຫວຽດນາມ. ສະຫາຍຕີລາຄາສູງຕໍ່ການມາດຳລົງຕຳແໜ່ງເປັນ ເອກອັກຄະລັດຖະທູດ ວິສາມັນ ຜູ້ມີອຳນາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ ຂອງ ສະຫາຍ ແສງເພັດ ຮຸ່ງບຸນຍວງ. ຈາກນັ້ນ, ກໍໄດ້ແຈ້ງໂດຍຫຍໍ້ ກ່ຽວກັບ ປະຫວັດຄວາມເປັນມາຂອງວິທະຍຸກະຈາຍສຽງຫວຽດນາມ ນັບແຕ່ສະໄໝຕໍ່ສູ້ກູ້ຊາດຕ້ານພວກລ່າເມືອງຂຶ້ນແບບເກົ່າ ແລະ ແບບໃໝ່ຈົນມາເຖິງປັດຈຸບັນ, ວິທະຍຸຫວຽດນາມມີອາຍຸຄົບຮອບ76ປີພໍດີສະຫາຍໄດ້ຍົກໃຫ້ເຫັນບາດກ້າວການຂະຫຍາຍຕົວຂອງວິທະຍຸຫວຽດນາມນັບແຕ່ສະ ໄໝທີ່ນໍາໃຊ້ ລະບົບອັນນາລອກ (Analog) ຈົນມາຮອດລະບົບດີຈີຕອນ (Digital) ແລະມີຫຼາກຫຼາຍສື່ ເຊັ່ນ: ສື່ສິ່ງພິມ, ສື່ກະຈາຍສຽງ, ໂທລະພາບ ແລະ ສື່ອອນລາຍອື່ນໆ ໃຫ້ສະ ຫາຍເອກອັກຄະລັດຖະທູດ ພ້ອມດ້ວຍຄະນະ ໄດ້ຮັບຊາບ ໂດຍສະເພາະແມ່ນຜົນສຳເລັດໂຄງການຮ່ວມມື ລະຫວ່າງວິທະຍຸກະຈາຍສຽງຫວຽດນາມ ແລະ ວິທະຍຸກະຈາຍສຽງແຫ່ງຊາດລາວ. \nສະຫາຍ ໂດ ຕຽນ ສີ ໄດ້ສະແດງຄວາມຂອບໃຈຕໍ່ ສະຫາຍ ແສງເພັດ ຮຸ່ງບຸນຍວງ, ເອກອັກຄະລັດຖະທູດ ວິສາມັນ ຜູ້ມີອໍານາດເຕັມ ແຫ່ງ ສປປ ລາວ ປະຈໍາ ສສ ຫວຽດນາມພ້ອມຄະນະ ທີ່ໄດ້ມາອວຍພອນ, ພ້ອມທັງສະແດງຄວາມເຊື່ອໝັ້ນວ່າ ສະຫາຍ ເອກອັກຄະລັດຖະທູດ ຈະເປັນຂົວຕໍ່ໃນການເພີ່ມພູນຄູນສ້າງສາຍພົວພັນແບບພິເສດ ແລະ ການຮ່ວມມືຮອບ ດ້ານລະຫວ່າງ ສອງພັກ, ສອງລັດ, ສອງວິທະຍຸກະຈາຍສຽງ ແລະ ປະຊາຊົນສອງຊາດ ຫວຽດນາມ-ລາວ ໃຫ້ນັບມື້ແໜ້ນແຟ້ນຍິ່ງຂຶ້ນ.\nໂອກາດນີ້,ສະຫາຍ ແສງເພັດ ຮຸ່ງບຸນຍວງ ກໍໄດ້ກ່າວອວຍພອນ ແລະສະແດງຄວມຊົມເຊີຍຢ່າງຈິງໃຈຕໍ່ ສະຫາຍ ໂດ ຕຽນ ສີ, ກຳມະການສູນກາງພັກ, ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ເນື່ອງໃນໂອກາດທີ່ໄດ້ຮັບການແຕ່ງຕັ້ງເປັນ ຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ຄົນໃໝ່ ສິ່ງດັ່ງກ່າວໄດ້ສະແດງໃຫ້ເຫັນເຖິງຄວາມເຊື່ອໝັ້ນ ແລະ ໄວ້ວາງໃຈຂອງກົມການເມືອງສູນກາງພັກກອມມູນິດຫວຽດນາມ ຕໍ່ກັບຄວາມຮູ້,ຄວາມສາມາດ, ບົດບາດໃນການຊີ້ນໍາ-ນໍາພາ, ການປະກອບສ່ວນຢ່າງຫ້າວຫັນ ແລະ ມີປະສິດທິຜົນຂອງສະຫາຍ ໃນໄລຍະຜ່ານມາ.\nພ້ອມດຽວກັນນັ້ນ, ສະຫາຍ ເອກອັກຄະລັດຖະທູດ ກໍໄດ້ຕີລາຄາສູງ ແລະ ສະແດງຄວາມຊົມເຊີຍຕໍ່ ຜົນສໍາເລັດອັນຈົບງາມຂອງ ກອງປະຊຸມໃຫຍ່ ຄັ້ງທີ 13 ຂອງພັກກອມມູນິດຫວຽດນາມ, ຊົມເຊີຍຜົນສຳເລັດການປ່ອນບັດເລືອກຕັ້ງສະມາຊິກສະພາແຫ່ງຊາດ ຊຸດທີ 15 ແລະ ສະພາປະຊາຊົນແຕ່ລະຂັ້ນ ສະໄໝ 2021-2026 ໃນທ້າຍເດືອນ5ທີ່ຜ່ານມາ, ພິເສດຊົມເຊີຍຜົນສຳເລັດຢ່າງຈົບງາມ ໃນການຈັດກອງປະຊຸມຄັ້ງປະຖົມມະລຶກ ຂອງສະພາແຫ່ງຊາດ ຊຸດທີ 15 ໃນທ່າມກາງມີການລະບາດຂອງເຊື້ອພະຍາດໂຄວິດ-19.\nນອກຈາກນັ້ນ, ສະຫາຍເອກອັກຄະລັດຖະທູດ ກໍຍັງຕີລາຄາສູງ ຕໍ່ການເຕີບໃຫຍ່ຂະຫຍາຍຕົວຂອງວິທະຍຸກະຈາຍສຽງຫວຽດນາມ ຕະຫຼອດໄລຍະ 76 ປີທີ່ຜ່ານມາເປັນກະບອກສຽງອັນສໍາຄັນຂອງພັກກອມມູນິດຫວຽດນາມ ແລະ ນຳເອົາແນວທາງນະໂຍບາຍຂອງພັກໄປສືບຕໍ່ເຜີຍແຜ່ ໂຄສະນາ ແລະ ເຮັດບົດບາດໜ້າທີ່ຂອງຕົນໃນການຕ້ານພວກຈັກກະພັດລ່າເມືອງຂຶ້ນຈົນເຕົ້າໂຮມປະເທດຊາດໄດ້ສຳເລັດ, ສະຫາຍໄດ້ຕີລາຄາສູງຕໍ່ການພົວພັນຮ່ວມມືຊ່ວຍເຫຼືອເຊິ່ງກັນ ແລະ ກັນ ລະຫວ່າງ ສອງວິທະຍຸກະຈາຍສຽງ ໃນໄລຍະຜ່ານມາ ແລະ ເຫັນວ່າ ການຮ່ວມມືສອງວິທະຍຸນັບມື້ມີຄວາມແໜ້ນແຟ້ນຍິ່ງໆຂຶ້ນ, ສະແດງຄວາມຂອບໃຈຕໍ່ການຊ່ວຍເຫຼືອອັນລໍ້າຄ່າຂອງວິທະຍຸກະຈາຍສຽງຫວຽດນາມໃຫ້ແກ່ ວິທະຍຸກະຈາຍສຽງແຫ່ງຊາດລາວ ເປັນຕົ້ນການຈັດຝຶກອົບຮົມໃຫ້ພະນັກງານ, ການສ້າງຫ້ອງອັດສຽງ, ຫ້ອງສົ່ງ, ພ້ອມທັງສ້ອມແປງ ແລະ ຕິດຕັ້ງເຄື່ອງອຸປະກອນທີ່ທັນສະໄໝຄົບຊຸດໃຫ້ວິທະຍຸກະຈາຍສຽງແຫ່ງຊາດລາວ ແລະ ວິທະຍຸກະຈາຍສຽງຂອງບັນດາແຂວງທ້ອງຖິ່ນຂອງລາວຕະຫຼອດມາ.\nໃນໂອກາດນີ້, ສະຫາຍ ແສງເພັດ ຮຸ່ງບຸນຍວງ ກໍໄດ້ໃຫ້ຄໍາໝັ້ນສັນຍາວ່າ ຈະເຮັດສຸດຄວາມສາມາດຂອງຕົນ ເພື່ອປະກອບສ່ວນເຂົ້າໃນການເພີ່ມທະວີ ແລະ ຮັດແໜ້ນສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດແລະ ປະຊາຊົນສອງຊາດ ລາວ-ຫວຽດນາມ ໃຫ້ນັບມື້ແຕກດອກອອກຜົນ ແລະ ຈະເລີນງອກງາມຂຶ້ນເລື້ອຍໆໄປ.\nໃນຕອນທ້າຍ, ສະຫາຍ ຫວູ ຮາຍ ກວາງ, ຮອງຜູ້ອຳນວຍການໃຫຍ່ວິທະຍຸກະຈາຍສຽງຫວຽດນາມ ໄດ້ຍົກໃຫ້ເຫັນໂດຍຫຍໍ້ບັນດາໂຄງການທີ່ໄດ້ໃຫ້ການຊ່ວຍເຫຼືອແກ່ ສປປ ລາວເປັນຕົ້ນ ໃນປີ 2007, ວິທະຍຸກະຈາຍສຽງຫວຽດນາມໄດ້ສະໜອງ, ຕິດຕັ້ງລະບົບເຄື່ອງສົ່ງ FM 5KW, ເສົາສັນຍານ, ຟີເດີ ແລະ ອຸປະກອນຄົບຊຸດພ້ອມທັງບໍາລຸງສ້າງພະນັກງານໃຫ້ແກ່ ວິທະຍຸກະຈາຍສຽງແຂວງຫຼວງນໍ້າທາ; ປີ 2007-2011, ລົງທຶນກໍ່ສ້າງສະຖານີວິທະຍຸກະຈາຍ ສຽງ - ໂທລະພາບ ແຂວງຫຼວງພະບາງ; ປີ 2015-2018: ລົງທຶນກໍ່ສ້າງສະຖານີວິທະຍຸ - ໂທລະພາບ ແຂວງສະຫວັນນະເຂດ; ປີ 2019-2020, ລົງທຶນກໍ່ສ້າງສະຖານີວິທະຍຸ-ໂທລະພາບແຂວງໄຊສົມບູນ, ປີ 2020-2021, ສ້ອມແປງ ແລະ ປ່ຽນຖ່າຍດ້ານອຸປະກອນເຕັກນິກໃຫ້ແກ່ ວິທະຍຸກະຈາຍສຽງແຫ່ງຊາດລາວ ລວມມີເຕັກນິກໃນການຜະລິດລາຍການ, ເຄື່ອງສົ່ງກະຈາຍສຽງ FM 20KW ແລະ ບັນດາອຸປະກອນຮັບໃຊ້ຢ່າງຄົບຊຸດ.